cyanic-selkie/wikianc huggingface dataset:
Տիգրան Մեծ
Գրավոր մշակույթ
Հնագույն աղբյուրները հավաստում են այն մասին, որ Տիգրան Մեծի օրոք Մեծ Հայքի թագավորությունում լայնորեն տարածված է եղել հունական գիրն ու գրականությունը։ Հունարենով են ստեղծագործել և պատմական դեպքերն ու իրադարձությունները գրի առել ժամանակաշրջանի առաջադեմ մարդիկ։ Հունարենը տարածված է եղել հասարակության ավելի ստորին օղակի մի ստվար զանգվածի շրջանում ևս։ Մովսես Խորենացին հավաստում է, որ արքայազն Տիգրանը՝ ապագա «արքայից արքան», դեռևս պատանեկան տարիքում ստացել է հելլենիստական կրթություն և փայլուն տիրապետել է հունարենին։ Հայտնի է, որ Տիգրանի որդին՝ ապագա արքա Արտավազդը, հունարենով գրել է ճառեր, բանաստեղծություններ և ողբերգություններ։ Տիգրան Մեծի պատվերով Հայքի արքունիքում է ստեղծագործել հին հույն հռետոր Մետրոդորոս Սկեպսացին, ով բացի արքունական գրագրության գործերի, ծառայել է նաև որպես խորհրդական և դեսպան։ Հայոց պատմության մեջ Մետրոդորոս Սկեպսացին բացառապես հայտնի է անտիկ հեղինակների մոտ հիշատակվող տեղեկություններով, «արքայից արքայի» հետ ունեցած շփումներով հետ, ինչպես նաև հիշատակմամբ, որ վերջինս հեղինակել է անհետ կորած «Տիգրանի պատմությունը» գիրքը ։ Նրա կյանքի ու կենսագործունեության մասին մնացել են շատ սուղ ու ոչ միանշանակ հիշատակումներ անտիկ շրջանի այլ կենսագիրների ու պատմաբանների մոտ, ինչպես օրինակ Պլուտարքոսի, Ստրաբոնի, Պուբլիուս Օվիդիուս Նասոի, ինչպես նաև այլ հեղինակների մոտ։
Հռոմեացի հեղինակները սակայն Մետրոդորոսի մահվան մեջ մեղադրել են Տիգրան Բ-ին։ Մասնավորապես, Պլուտարքոսը գրել է․Ամենայն հավանականությամբ Տիգրան Մեծի արքունիքում է ստեղծագործել նաև Ամֆիկրատես Աթենացին, ում «Մեծ մարդկանց մասին» պատմակենսագրական աշխատության գլուխներից մեկը նվիրված է եղել Արտաշեսյան հայոց հզորագույն գահակալին։
Թատրոն, ճարտարապետություն և քանդակագործություն
Մ․թ․ա․ 1-ին դարում՝ հելլենիզմի ծաղկման շրջանում, Մեծ Հայքում վերելք է ապրում թատերական արվեստը։ Հայաստան են գալիս բազմաթիվ դերասաններ աշխարհի տարբեր ծեգերից՝ Հունաստանից, Մակեդոնիայից, Կոմմագենեից, Եգիպտոսից և Ասորիքից։ Տիգրանյան Հայքում թատրոնների և թատերական արվեստի զարգացման և տարածվածության մասին վկայում են հռոմեական մատենագրությունները, մասնավորապես՝ Պլուտարքոսի վկայությունները Հին Հայաստանի մշակույթի կապակցությամբ։ Ըստ Պլուտարքոսի՝ թատրոններ եղել են Արտաշատում և Տիգրանակերտում ։
Հայաստանում հելլենիստական դարաշրջանի պերճանքի առարկաները տարբեր կերպ են բնութագրվել պատմագիրների աչքերով։ Խորենացին վկայում է, թե Տիգրանի օրոք ոսկյա ու արծաթյա իրերն ու զարդերը, պատվական քարերը, գույնզգույն զգեստները կանանց ու տղամարդկանց համար հավասարապես բազմացել էին, որոնց շնորհիվ «...տգեղները գեղեցիկների նման սքանչելի էին երևում, իսկ գեղեցիկներն էլ այն ժամանակի համեմատ դյուցազունների էին նմանվում»։ Ըստ Ապպիանոսի, երբ հռոմեացիք հաղթում են, ճակատամարտում ընկած Հայքի պահապան զինվորների վրա հայտնաբերվում են ապարանջաններ ու վզնոցներ, բայց զորավարը արգելում է դրանց կողոպտումը։
Հունականության շրջանում մեծ ծավալների է հասնում հայ աստվածների համար նոր տաճարների և կուռքերի կառուցումը։ Մատենագրական կցկտուր վկայությունների հիման վրա, մեհենական այդ կառուցվածքներից մեզ հայտնի են Արմավիրի Արեգակի, Լուսնի և թագավորի նախնիների պաշտամունքին նվիրված տաճարը, Անի-Կամախի Արամազդի պաշտամունքին նվիրված տաճարը (որի կառուցումը վերագրվում է Տիգրան Բ-ին), Եկեղյաց գավառի Երիզա ավանի Անահիտի մեծահռչակ տաճարը, Աշտիշատի Անահիտի, Աստղիկի և Վահագնի տաճարների խումբը, Արտաշատի և Անձևացյաց երկրի Դարբնացքարի Անահիտի տաճարները, Դերջան գավառի Բագահառիճ գյուղի Միհրի տաճարը, Եկեղյաց գավառի Բիլավանում կառուցված Նանեի տաճարը, Դարանաղյաց գավառի Հորդան գյուղի Բարշամինի տաճարը, Երազամույն ավանի Տիր տաճարը, Տարոնի Քարքե լեռան տաճարները, Բադրևանդի Բագավան կամ Դիցավանավանի տաճարը, Բագարանի տաճարների խումբը և այլն։
Տիգրան Մեծի մետաղադրամներ
Տիգրան Մեծի իշխանության տարիներին ընդլայնվում է հայկական դրամների շրջանառության ոլորտը։ Նրանք ընդունվել են ոչ միայն ներքին, այլ նաև արտաքին առևտրի միջազգային գործարքներում։ Դրանք թողարկվում էին ինչպես Հայաստանում, այնպես էլ (Տիգրանի աշխարհակալության տարիներին) Ասորիքում։ Հայաստանում նրա փողերանոցները գործում էին Տիգրանակերտում և Արտաշատում, իսկ Ասորիքում՝ վաճառաշահ Անտիոքում (Օրոնտես գետի վրա) և ավելի հարավ՝ Դամասկոսում։ Իրենց կշռային չափերով, Տիգրան Մեծի դրամները սկզբունքայնորեն պահպանում էին աթենական համակարգային սկզբունքները ։ Տարածված էին առավելապես նրա արծաթյա դրախմանոցները (մեկդրամյան) և տետրադրախմանոցները (չորեքդրամյան), իսկ ներքին մանր առ ու ծախի համար՝ պղնձյա մեկ, կես և քառորդ միավորները։ Մետաղադրամների մեծ մասի վրա պատկերված էր Տիգրանի կիսանդրին՝ Արտաշեսյանների վսեմաշուք արքայական թագով Այդ թագը վերևում ավարտված է ճառագայթաձև ելուստներով, երբեմն սղոցի ատամների նման, իսկ ներքևից երկար, մինչև ուսերն հասնող ականջակալներով ու վզկալով, ըստ որում ճակատային մասում թագի վրայից կապված է արքայական ժապավենը և կենտրոնը զարդարված է արևի պաշտամունքի խորհրդանիշներով՝ աստղ՝ երկու արծիվների միջև։ Հաճախ դիտվում են նաև ծիրանու ծալքերը, ճարմանդված աջ ուսի մոտ։
Առնական խրոխտ հայացքով Տիգրան Մեծի պատկերը դրամի վրա վերցված է բուսական նախշերից կամ ուլունքներից հյուսված շրջանակի մեջ։ Դրամի հակառակ կողմերին դրոշմում էին արքունական ծիսակատարություններ, պաշտամունքային խորհրդանշաններ, առավելապես երկրի մայր աստվածուհու կերպարը՝ բազմած ժայռաբեկորի վրա, ձեռքին արմավենու ճյուղ, բրգաձև թագը գլխին, իսկ ոտքերի տակ ջրի աստվածության անձնավորումը՝ լողացող մարդու մերկամարմին կերպարանքով»։
Տիգրանյան դրամները մեզ են հասել հունարեն խորագրերով և մակագրություններով։ Խորագրերի առաջին ձևն առավել բնորոշ է եղել Ասորիքի քաղաքներում թողարկված դրամների համար։ Ավագն Անտիոքում նման տետրադրախմեներ դրվագվել են մ.թ.ա. 83-78 թվականներին, իսկ Դամասկոսում՝ 72-69 թվականներին, ընդ որում դամասկոսյան դրամների վրա նշվում էին նաև նրանց թողարկման տարեթվերը՝ ըստ Սելևկյան տոմարի։ Բուն Հայաստանում, հավանաբար՝ Արտաշատում, թողարկված՝ Տիգրան Մեծի արծաթյա դրամները իրենց վրա կրում էին առավելապես արքայից արքա մակագրությունը։ Այդպիսիները պահպանվել են մ.թ.ա. 77-73 թվականներից ։
Տիգրան Մեծի օրոք հայկական դրամների պատկերատիպը լրացվում էր նաև փողերանոցներին և նրանց կառավարիչներին վերաբերող մենագրերով։
Տիգրանի կերպարը սերունդների հիշողությունում
Հայ ժողովուրդը դարեր շարունակ իր բանավոր ստեղծագործություններում պահպանել է Տիգրան Մեծի կերպարը։ Նրա կյանքի ու գործի հիանալի նկարագրությունը փոխանցվել է սերնդից սերունդ, գովերգվել են նրա մարդկային ու արքայական առաքինությունները։ Տիգրան Մեծից ավելի քան 500 տարի անց Մովսես Խորենացին գրի է առել ժողովրդական բանահյուսության այդ անգին գոհարները և փոխանցել սերունդներին։ Տիգրանի ժամանակակից հռոմեական պատմիչները նրան անվանել են «մեծագույն թագավոր, որ տիրակալում էր մեծ փառքով» ։ Հայ նշանավոր պատմաբան Նիկողայոս Ադոնցը բնութագրել է Տիգրան Բ-ին. «Տիգրան Մեծն իր արժանավոր տեղն է զբաղեցնում Արևելքում երբևէ իշխած տիրակալների շարքում։ Նա արժանացել է «Մեծ» տիտղոսին՝ պատվավոր մի կոչման, որը պատմությունը հազվադեպ է շնորհում իր ընտրյալ դերակատարներին» ։ Տիգրան Մեծի թեմային տարբեր ժամանակներում անդրադարձել են բազում հայ գրողներ։ Տիգրան Մեծին նվիրված գեղարվեստական գործերից արժե հիշատակել Հովհաննես Շիրազի «Տիգրան Մեծի վիշտը և հավերժությունը» պոեմը, Խաչիկ Դաշտենցի «Տիգրան Մեծ» չափածո դրաման , Պերճ Զեյթունցյանի «Աստծո 12 օրը» դրաման , Հայկ Խաչատրյանի «Տիգրան Մեծ» պատմավեպը և այլն։ Եվրոպացի կոմպոզիտորները Տիգրան Մեծի մասին գրել են 23 օպերա , որոնք բեմադրվել են Եվրոպայի ամենաքաղաքակիրթ քաղաքների թատրոններում՝ Թուրինում, Վենետիկում, Վիեննայում, Լոնդոնում, Փարիզում և այլուր։
Հայաստանում արքայի պատվին անվանակոչված է Երևանի քաղաքային նշանակության փողոցներից մեկը՝ Տիգրան Մեծի պողոտան, որը սկվում է Հանրապետության հրապարակից և ավարտվում Սասունցի Դավթի հրապարակում։ 2014 թվականի օգոստոսի 9-ին ուժի մեջ մտած «ՀՀ պետական պարգևների և պատվավոր կոչումների մասին» օրենքով սահմանվել է «Տիգրան Մեծի պատվո շքանշան» ։ «Արքայից արքայի» քարակերտ արձաններ տեղադրվել են ինչպես մայրաքաղաք Երևանում (այդ թվում՝ նախագահական նստավայրի դիմաց), այնպես էլ Վաղարշապատում և Արտաշատում։ 2016 թվականին նկարահանվել է "Հին Արքաներ" պատմական և գեղարվեստական հեռուստասերիալը,որը պատմում է Տիգրան Մեծի գահակալման մասին։
Աղբյուրներ
Կատեգորիա:Մ.թ.ա. 140 ծնունդներ Կատեգորիա:Մ․թ․ա․ 55 մահեր Կատեգորիա:Տիգրան Մեծ Կատեգորիա:Արտաշեսյանների թագավորության արքաներ Կատեգորիա:Հայ քաղաքական գործիչներ Կատեգորիա:Հելլենիստական Հայաստան Կատեգորիա:Մեծ Հայքի պատմություն
Բոժամի
Բոժամի (ბოჟამი), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 185 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Հայկական ժողովրդական ստեղծագործություն
Հայկական ժողովրդական ստեղծագործություն, ժողովրդական գեղարվեստական ստեղծագործություն, բանահյուսություն և այլն, ժողովրդի ստեղծած և նրա առօրյայում կենցաղավարող բանաստեղծություն, երաժշտություն, թատրոն, պար, ճարտասանություն, կերպարվեստ ու դեկորատիվ-կիրառական արվեստ։
Գեղարվեստական ստեղծագործության մեջ ժողովուրդն արտացոլում է իր աշխատանքային գործունեությունը, հասարակական և կենցաղային կացութաձևը, կյանքի և բնության ճանաչողությունը, պաշտամունքներն ու հավատալիքները, իդեալներն ու ձգտումները։ Ժողովրդական ստեղծագործությունը համաշխարհային ողջ մշակույթի հիմքն է և ձևավորվել է մինչդասակարգային հասարակության շրջանում, մարդկության սոցիալական զարգացմանը զուգընթաց սկզբնավորվել է մասնագիտացված «բարձր», «գիտական» արվեստը։ Ժողովրդական ստեղծագործությունը, դարերի ընթացքում Չորոնի) ներկայացումից ներառելով ժողովրդի ազգային կյանքի, մշակույթի առանձնահատկությունները, դարձել է Գանձարան, ժողովրդական ինքնագիտակցության արտահայտիչը։ Ստեղծվել են թանգարաններ (Երևանի ժողովրդական արվեստի՝ Դիլիջանի մասնաճյուղով, Փայտարվանի և այլն), որոնք ուսումնասիրում են ժողովրդական ստեղծագործության փորձը, նպաստում նրա զարգացմանը։
Կատեգորիա:Հայկական մշակույթ
Դոնի պատմություն (ֆիլմ)
Սյուժե
Կարմիրբանակայինը փորձում է կրծքի երեխային կերակրել ձիու կաթով։ Հաջորդ տեսարաններում պարզվում է, որ նա գնդացրորդ է հանդիսանում կարմիրների հարյուրապետ Կոշևոյի գնդի, որը հետապնդում է Կոշևոյի (իր անվանակից) ավազակախմբին ։ Այնուամենայնիվ, երեխան խոչնդոտում է զինվորական ծառայությանը, և նա երեխային տալիս է մանկատուն։ Այնտեղ նա պատմում է նախորդ պատմությունը մոր՝ Դարիայի մասին, որին գտնում են ջրաղացում։ Նա խոստովանում է, որ իրեն բռնաբարել են ավազակները։ Գնդացրորդ Յակովը իր երաշխավորության տակ է վերցնում նրան, բայց կինը բարոյապես գործում է ջոկատի վրա։ Հրամանատարն արդեն մտածում է թողնել նրան մոտակա գյուղում, բայց մարտի ընթացքում կինը պահում է սայլը, որը տանում էին վախեցած ձիերը։ Դարիան դառնում է սայլի կառապան և գայթակղում է է Յակովին։ Այնուամենայնիվ, գտնվելով հարազատ ֆերմայի տարածքում, նա «հարազատներին» հայտնում է, որ կարմիր ջոկատի փամփուշտները վերջացել են։ Լինելով հղի՝ նա Յակովին խնդրում է իրեն թողնել իրենց հետ։ Կազակները հարձակվում են կարմիրների ջոկատի վրա և ոչնչացնում են այն գրեթե ամբողջությամբ։ Տեսարանը դառնում է դրամատիկ, որտեղ կազակները թույլ են տալիս կարմիրներին նվագել Ինտերնացիոնալը և մեղեդին կատարելու ընթացքում գնդակահարում են նրանց։ Յակովին և Դարիային հաջողվում է հեռանալ և գտնել ջոկատի մնացորդները, ներառյալ մահացու վիրավորված հրամանատարին։ Դարիան սկսում է ծննդաբերել և խոստովանում է Յակովին, որ հենց նրա պատճառով է, որ կազակները հարձակվել են կարմիրների ջոկատի վրա, որովհետև նրանք հաստատ գիտեին զինամթերքի պակասի մասին։ Յակովը պատմում է ջոկատի մնացած մասին դավաճանության մասին։ Չուբուկովը պահանջում է Դարիայի անհապաղ մահը, մյուսներն ասում են, որ ինքնադատաստանը նրանց նմանեցնում է խմբավորմանը և որոշում կկայացնի հետաձգել այդ հարցը։ Յակովը վերադառնում է Դարիայի մոտ, վերցնում իր երեխային և հրացանով սպանում է նրան։ Յակովի համար երեխան այժմ միակ հարազատ մարդն է, չնայած Չուբուկովը նրան ասում է, որ երեխայի հայրը կարող է լինել խմբավորման ատաման։ Քանի որ երեխան չի կարող ապրել առանց կրծքի կաթի, Յակովը փորձում է նրան կցել երիտասարդ կազակուհու հետ, բայց նա հրաժարվում է «կթու կով» լինելուց և նա հեռացնում է «կարմիր կազակուհուն»։ Յակովը, ատրճանակի օգնությամբ, կնոջը պարտադրում է կրծքով կերակրել երեխային։ Պատմությունը ավարտվում է և Յակոբը հրաժեշտ է տալիս երեխային մանկատան ներսում։ Վերջապես, Յակովը հայտնում է նրա անունը։ Նիկոլկա (դա մահացած Կարմիր հրամանատարի անունն էր)։
Արտաքին հղումներ
Կատեգորիա:Ռուսերեն ֆիլմեր Կատեգորիա:Միխայիլ Շոլոխովի ստեղծագործությունների էկրանավորում Կատեգորիա:1967 ֆիլմեր Կատեգորիա:Սև-սպիտակ ֆիլմեր Կատեգորիա:Ֆիլմեր կազակների մասին Կատեգորիա:Ռուսաստանի քաղաքացիական պատերազմի մասին ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային ֆիլմեր Կատեգորիա:Խորհրդային դրամա ֆիլմեր
Նովոնիկոլսկոե (այլ կիրառումներ)
Նովոնիկոլսկոե, կարող է վերաբերել՝
Աիուբակ
Աիրուբակ, հնագույն երկիր՝ հիշատակված ասորեստանյան թագավոր Թիգլաթպալասարի սեպագիր արձանագրություններում, ճշմարիտ տեղադրությունը որոշված չէ ։
Ծանոթագրություններ
Կատեգորիա:Նախնադարյան Հայաստան
Սուրբ Աստվածածին եկեղեցի (Ռուիսպիր)
Ռուիսպիր գյուղի Սուրբ Աստվածածին եկեղեցի, հայկական եկեղեցի, որը գտնվում է Վրաստանի Կախեթի մարզի Ռուիսպիր գյուղում։
Պատմություն
Հասարակության միջոցներով կառուցված եկեղեցու գոյության մասին վավերագրերում առաջին անգամ արձանագրվել է 1818 թվականին ։ Հավանաբար այն կառուցվել է 18-րդ դարում։ Փայտաշեն եկեղեցին Սուրբ Աստվածածին անվամբ հիշվատակվել է բազմաթիվ վավերագրերում։ 1852-1853 թվականներին եկեղեցին եղել է քայքայված։ Նորոգման աշխատանքները նախատեսվել են կատարել թեմական առաջնորդի և տեղի իշխանների համատեղ ջանքերով։ Մինչև 1873 թվականը բոլոր վավերագրերում Ռուիսպիրում հիշվում է միայն այդ եկեղեցին։
Եկեղեցին մինչև 1910-ական թվականները հիշվում է տարբեր վավերագրերում։ 1924 թ մարտի 16-ին (Մեկ այլ վավերագրով՝ եկեղեցին փակվել է 1923 թ. ) եկեղեցին փակվել է և այլևս չի գործել ։
Ճարտարապետություն
Սբ. Աստվածածին եկեղեցին մինչև հիմա կանգուն է (օգտագործվում է որպես աղաց)։ Այն աղյուսով ու գետաքարով, կրաշաղախով կառուցված հասարակ շենք է։ Ունի երկու մուտք։ Ծածկը փայտաշեն է։ Արտաքին չափերն են՝ 13,34 x 7,93 մետր։
Քահանա
Կարապետ Տեր-Ներսիսյանց՝ հիշվում է 1908 թվականին, հովվել է նաև Իղալթո և Կողոթո գյուղերինე :
Արտաքին հղումներ
Կատեգորիա:Վրաստանի հայկական եկեղեցիներ Կատեգորիա:Կախեթի մարզի շենքեր և կառույցներ
Բրուսենկի
Բրուսենկի (Брусенки), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Բրուսենկի գյուղում բնակվում էր 1 110 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Կիցմանի շրջանի բնակավայրեր Կատեգորիա:Ուկրաինայի գյուղեր
Ռոբերտ Փլանթ
Ռոբերտ Էնթոնի Փլանթ (Robert Anthony Plant, ), բրիտանացի ռոք վոկալիստ, որն առավել հայտնի է Led Zeppelin-ում մասնակցությամբ։ Խմբի փլուզումից հետո երգիչը սկսել է մենակատարի հաջողակ կարիերան, որը շարունակվում է մինչ օրս։ Բրիտանական կայսրության շքանշանի (CBE) հրամանատար է։
Կենսագրություն
Ռոբերտ Էնթոնի Փլանթը ծնվել և մեծացել է Հելսոուն քաղաքում (Բորմինգհեմի շրջանում, որը սահմանակից է Ուորշթերշիր և Շրոփշիր քաղաքային շրջաններին), հաճախել է Սթորբրիջում Քինգ Էդվարդի դպրոց (King Edward's School): Նրա հայրը ցանկանում էր, որ տղան հաշվապահությամբ զբաղվի, բայց նա, տարված լինելով Ռոբերտ Ջոնսոնի և Սոնի Բոյ Ուիլյամսոնի բլյուզով, որոշել է զբաղվել երաժշտությամբ։ Ծանոթանալով Բիրմինգհեմի երաժշտական ​​միջավայրին՝ նա սկսել է արագորեն յուրացնել իր համար նոր ոճեր՝ ջազ, սոուլ, վեստ ինդիական ռիթմեր։ Նրա նախընտրած խմբերի թվում էին Love, Buffalo Springfield և Moby Grape:
Փլանթի առաջին ելույթը բեմում տեղի է ունեցել Սթորբրիջի Seven Stars Blues Club ակումբում։ Այդ պահին նա երգում էր մի քանի կազմերում, այդ թվում՝ Crawling King Snakes-ում։ Այստեղ էլ հանդիպել է Ջոն Բոնեմին։ 1966 թվականին, ելույթ ունենալով Listen խմբի հետ, Փլանթը նախ գրավել է CBS Records-ի ներկայացուցիչների ուշադրությունը, պայմանագիր կնքել ընկերության հետ և նույնիսկ ձայնագրել երեք սինգլ, սակայն հաջողությունը չեն արձանագրվել։
Փլանթի համար շատ ավելի հեռանկարային կարող էր լինել անցումը Բիրմինգհեմի Band of Joy անսամբլ։ Վերջինիս կազմը անընդհատ փոխվում էր, սակայն ամենահետաքրքիրն այն էր, որում նվագում էին Ջոն Բոնեմը և կիթառահար Քևին Գամոնդը (Kevyn Gammond): Խումբը ճանաչում է ձեռք բերել ոչ միայն տեղական, այլ նաև լոնդոնյան ակումբներում, բայց չկարողանալով պայմանագիր կնքել և թողնելով ընդամենը մի քանի դեմո ժապավեն՝ կազմալուծվել է 1968 թվականի ամռանը։
Ռոբերտը որոշ ժամանակ համագործակցում էր բլյուզմեն Ալեքսիս Քորների հետ՝ զուգահեռ ելույթ ունենալով մեկ այլ տեղական «Obs-Tweedle» նվագախմբի հետ (նվագում էր Բիլ Բոնհեմը՝ Ջոնի եղբայրը), բայց, չնայած բոլոր ջանքերին, նա իրեն անհույս էր համարում։ The Yardbirds-ի` լոնդոնյան նվագախմբի փլուզումը օգնել է նրանց կիթառային Կլեպտոն-Բեք-Փեյջ տրիոյի հայտնի դառնալուն։ Կառավարիչ Պիտեր Գրանտը բասիստ Քրիս Դրեժային (Chris Dreja) հրավիրել է միանալու վերակենդանացված շարքին, բայց նա շուտով հեռացել է` որոշելով դառնալ պրոֆեսիոնալ լուսանկարիչ, և Փեյջը` 60-ականների ամենաակտիվ երաժիշտներից մեկը, հեշտությամբ փոխարինող է գտել։ Ջոն Փոլ Ջոնսը այդ ժամանակ արդեն կայացած գործիքավորող էր՝ բաս և ստեղնաշար նվագելու ունակությամբ։
Վոկալիստ փնտրելու համար Պիտեր Գրանտն ու Ջիմի Փեյջը սկզբում իրենց որոշումը կանգնեցրել էին Թերի Ռիդի վրա, բայց նա, արդեն պարտավորված պայմանագրով (որը պարտավորեցնում էր նրան երեք տարի նվագել Rolling Stones-ի համար), խորհուրդ է տալիս Ռոբերտ Փլանթին։ Վերջինիս ելույթը Obs-Tweedle-ի հետ Ուալսոլի կրթական քոլեջում կայացած համերգին մեծ տպավորություն է թողել Գրանտի և Փեյջի վրա։ Ավելին, կիթառահարն ու նոր վոկալիստը միանգամից ունեցան բարեկամական հարաբերություններ։ Պլանտն իր հերթին առաջարկեց Ջոն Բոնեմին փոխարինել թմբկահարին, և այդպիսով նոր կազմը սկսեց սկանդինավյան շրջագայություն՝ The New Yardbirds անվամբ։ Ավարտելուց անմիջապես հետո խումբը դարձավ Led Zeppelin և իր առաջին համերգը նվագեց 1968 թվականի հոկտեմբերի 25-ին։
Տարիներ Led Zeppelin-ում
Led Zeppelin II-ում առաջին հերթին բացահայտվել է Փլանթի՝ որպես երգերի հեղինակի տաղանդը։ Բոլորը նշեցին նրա հետաքրքրությունը Ջոն Թոլքինի աշխատանքի նկատմամբ։ «Ramble On»-ը (ինչպես նաև հետագայում The Evermore Battle-ը և Misty Mountain Hop-ը) պարունակում են «Մատանիների տիրակալ»-ից մեջբերումներ։
Ռոբերտ Փլանթը նախընտրեց աշխատել Bron Yr Aur ալբոմի վրա այն քոթեջում, որտեղ հանգստացել էր մանկության տարիներին։ Ձայնագրությունը, որը տարակուսանքով է ընդունվել շատ քննադատների կողմից, վոկալիստի ֆավորիտներից մեկն է։
Փլանթի ամենահայտնի ալբոմներից է Led Zeppelin IV-ը և «Stairway To Heaven» ստեղծագործությունը՝ խորհրդավոր տեքստով, լի առեղծվածային և էքզիստենցիալ ակնարկներով և պատկերներով։ Հակառակ 1970-ականների սկզբին գերակշռող այն կարծիքին, որ Ջիմի Փեյջը «պատասխանատու է» Led Zeppelin-ի ստեղծագործության մեջ ամեն միստիկայի համար (որին ավելացել էր սև մոգության հետաքրքրությունը), իրականում այս ամենը խմբի վոկալիստի բանաստեղծական իմպրովիզացիան է։ «No Quarter»-ի և «Immigrant Song»-ի բառերում Փլանթը նշել է սկանդինավյան բանահյուսության հանդեպ իր հետաքրքրությունը։ Առեղծվածին ավելի լայն իմաստով առնչվում է «The Rain Song»-ը (որտեղ նշվում են հեթանոսական ծեսերը)։
Էկզոտիկ երաժշտական ​​մշակույթները ուսումնասիրելու կիրքը Փլանթին դրդել է սկսել հնդկական երաժշտության ուսումնասիրությունը։ Այն առաջին անգամ դրսևորվել է «Kashmir»-ում, իսկ հետագայում No Quarter: Jimmy Page and Robert Plant Unledded ալբոմում (1994), ինչպես նաև ​​ալբոմներում (մասնավորապես՝ «Dreamland»-ում)։
Led Zeppelin-ի համերգների ժամանակ Փլանթը հաճախ զբաղվում էր իմպրովիզով՝ տալով բոլորովին նոր տողեր և նույնիսկ քառյակներ։ Հավասարապես անսովոր էր կիթառահարի քայլերը ձայնով պատճենելու նրա տաղանդը («How Many More Times», «Dazed and Confused», «You Shook Me», «Nobody's Fault But Mine», «Sick Again»): Միևնույն ժամանակ, խմբի վոկալիստը միշտ իրեն թեթև ու բնական էր պահում բեմում՝ խաղային զրույցներ վարելով հանդիսատեսի հետ։ Բեմական ծաղրածուի այս ոճը շուտով սկսեց կոչվել «պլանտացիաներ» («plantations»): Այս ամենը հատկապես անսովոր էր թվում՝ զուգորդվելով Ռոբերտ Փլանթի ինքնասիրության հանդեպ որոշ հակվածությամբ և «ռոք աստծո» կերպարի հետ (ինչպես նա երբեմն հեգնանքով անվանում էր իրեն)։ 1975 թվականին Փլանթը Լոս Անջելեսի «Continental Hyatt House»-ի պատշգամբից հայտարարել է. «Ես ոսկե մազերով Աստված եմ» (այս դրվագը հետագայում պատկերել է Քեմերոն Քրոուն իր «Գրեթե հայտնի» («Almost Famous») ֆիլմում)։
Led Zeppelin-ից հետո
Ռոբերտ Փլանթի սոլո կարիերան սկսվել է Pictures at Eleven (1982) ալբոմով, որում, ոճաբանորեն շարունակելով զեփելինական ավանդույթը, հեղինակը օգտագործել է մի քանի հայտնի թմբկահարների (Ֆիլ Քոլինզ, Բերիմոր Բարլո, Քոզի Փաուել, Ռիչի Հեյվորդ) ։ Քոլինզի համագործակցությունը շարունակվել է երկրորդ The Principle of Moments ալբոմում, բայց նրա ոճը այստեղ մեղմացել է, ինչի օրինակն են «Big Log»-ը և «In the Mood»-ը (1984) ։ Այդ շրջանում Փլանթի մյուս հայտնի գործերից են «Little by Little»-ը (1985), «Tall Cool One»-ը (1988) և «I Believe»-ը (1993), որոնք նվիրված էին նրա որդուն՝ Կարակին, որը մահացել էր 1977 թվականին։
1984 թվականին Փլանթը (գիտակցելով Էլվիսի աշխատանքի նկատմամբ երկարատև սերը) ստեղծեց The Honeydrippers-ը՝ հրավիրելով Ջիմի Փեյջին և Ջեֆ Բեկին։ Խումբը լուծարվել է երկու սինգլ թողարկելուց հետո՝ «Sea of Love» (#3) և «Rockin' at Midnight»: Այն ժամանակ երգիչն իր համերգային երգացանկում չէր ընդգրկում Led Zeppelin-ի երգերը՝ չցանկանալով պատմության մեջ մնալ որպես «նախկին վոկալիստ»։
Հաջորդ ալբոմը՝ Shaken 'N' Stirred (1985), անսպասելի շրջադարձ է կատարել դեպի նոր հնչեղություն, որի հիմնական բաղադրիչներն էին Ջեզ Վուդրուֆի «դեկորատիվ» ստեղնաշարերը, Ռոբի Բլանտի կիթառի փոփոխությունները և Հեյվորդի էլեկտրոնային հարվածային գործիքները ։ Երգահան և ստեղնաշարահար Ֆիլ Ջոնսթոնի հետ համագործակցությունը հանգեցրել է հետևյալ երեք ալբոմների՝ Now and Zen, Manic Nirvana, Fate of Nations։ Հենց Ջոնսթոնն էր համոզել Պլանտին կրկին սկսել բեմում կատարել Led Zeppelin-ի երգերը։
1993 թվականին լույս է տեսել նրա վեցերորդ՝ «Fate of Nations» ստուդիական ալբոմը, Փլանթը համագործակցել է Led Zeppelin-ի նախկին կիթառահար Ջիմի Փեյջի հետ՝ ստեղծելով Page and Plant նախագիծը համատեղ ձայնագրման և շրջագայությունների համար։ Արաբ երաժիշտների մասնակցությամբ ձայնագրված դասական «Led Zeppelin»-ը շնորհիվ արևելյան երանգավորմանն անհամեմատ էր հնչում, իսկ նրանց առաջին «No Quarter» ալբոմը չորրորդ տեղը գրավեց «Billboard»-ում։ Հաջողության ֆոնին Փեյջը և Փլանթը փորձել են շարունակել համագործակցությունը, «Walking into Clarksdale»-ի տեսքով արդյունքը բավականաչափ հաջող չէր, որից հետո Փեյջն ու Փլանտը դադարել են համագործակցել։
2002 թվականին նոր կազմով, որը հետագայում ստացավ Strange Sensation անվանումը, երգիչը թողարկել է Dreamland-ը, որը բաղկացած էր հիմնականում բլյուզից և ֆոլկ քավերներից։
Հաջորդ տարի թողարկվել է «Sixty Six to Timbuktu» հետադարձ կոմպիլյացիան, որը ներառում էր ինչպես նրա վաղ մենահամերգները CBS Records-ի համար, այնպես էլ «Win My Train Fare Home (If I'm Lucky)» երգը։
Mighty Rearranger (2005) երկրորդ ալբոմը օգտագործել է միայն բնագիր նյութ։ Dreamland-ը և Mighty Rearranger-ը ընդհանուր առմամբ ստացել են 4 «Գրեմմի» անվանակարգեր։
2006 թվականի հոկտեմբերին թողարկվել է «Soundstage: Robert Plant and the Strange Sensation» DVD-ն, որին մեկ ամիս անց հաջորդել է Nine Lives-ի ժողովածուն, և Փլանթը երկար տարիներ անց առաջին անգամ վերադարձել է Billboard Top 200-ի առաջին հորիզոնական Raising Sand սկավառակով, որը ձայնագրվել է երգչուհի Էլիսոն Կրաուսի հետ։ Ալբոմը վաճառվել է ավելի քան երեք միլիոն օրինակ ամբողջ աշխարհում, որից 700 հազարը վաճառվել է Մեծ Բրիտանիայում ։
2010 թվականի սեպտեմբերի 13-ին թողարկվել է Ռոբերտ Փլանթի Band of Joy սոլո ալբոմը, որը ձայնագրվել է համանուն խմբի հետ։ Նեշվիլում ձայնագրված ալբոմը, որին մասնակցում էին հայտնի քանթրի երաժիշտներ, մասնավորապես՝ կիթառահար Բադի Միլլերը, որն այստեղ հանդես էր գալիս որպես համապրոդյուսեր, արժանացավ բարձր գնահատականների (85/100 համակցված Metacritic վարկանիշում) ։
2014 թվականի սեպտեմբերի 8-ին թողարկվել է Ռոբերտ Փլանթի Lullaby and… The Ceaseless Roar սոլո ալբոմը։
2017 թվականի հոկտեմբերի 13-ին թողարկվել է Փլանթի «Carry Fire» տասնմեկերորդ ալբոմը։ Carry Fire-ը պատրաստել է ինքը՝ երաժիշտը։ Սա Ռոբերտի երկրորդ ալբոմն է, որը ձայնագրվել է Sensational Space Shifters-ի հետ միասին (չնայած նրանց անունը չի հայտնվել շապիկին)։ Երգերի ցուցակում ներառված է 11 երգ, որոնցից մեկում («Bluebirds Over The Mountain») մասնակցել է The Pretenders-ի վոկալիստ Քրիսի Հինդը։
Արտաքին հղումներ
Կատեգորիա:Բրիտանացի երգիչներ Կատեգորիա:Տենոր Կատեգորիա:Բրիտանացի ռոք երաժիշտներ Կատեգորիա:«Գրեմմի» մրցանակի դափնեկիրներ
Նովո-Նիկոլսկոե (այլ կիրառումներ)
Նովո-Նիկոլսկոե, կարող է վերաբերել՝
Դուրյան ազգային վարժարան
Դուրյան ազգային վարժարան, ամենօրյա վարժարան։ Հիմնվել է 1928 թվականին, Սան Պաուլոյում՝ համայնքի հանգանակությամբ։ 1931 թվականին անվանակոչվել է Դուրյան ազգային վարժարան՝ ի հիշատակ Երուսաղեմի հայոց պատրիարք Եղիշե արքեպիսկոպոս Դուրյանի։ Գործում է Ս. Գևորգ եկեղեցու հովանավորությամբ։ Ունի մանկապարտեզ, նախակրթարան և երկրորդական (միջնակարգ) բաժին։ 2002 թվականին ունեցել է 120 աշակերտ։
Կատեգորիա:Բրազիլիայի հայկական դպրոցներ Կատեգորիա:Նորագույն շրջանի հայկական դպրոցներ
Դուրբան
Դուրբան, քաղաք Հարավաֆրիկյան Հանրապետությունում։ ՀԱՀ-ի զբոսաշրջության գլխավոր կենտրոններից մեկը։ Քաղաքը իր անկախությունը ստացել է 1880 թվականին ։
Բնակչություն
Հարավաֆրիկյան Հանրապետության Դուրբան քաղաքի բնակչության 8,3 %-ը սևամորթներն են, 20 %-ը հնդկացիների անգլախոսն ժառանգները, 9 %-ը սպիտակամորթներն են, իսկ 2,8 %-ը այլազգիներ են։ Գործազրկության մակարդակը միջինից ցածր է՝ 27,9 %: Քաղաքը ընդհանուր առմամբ համարվում է երիտասարդ քաղաք։ Դուրբանը ունի երկու համալսարան, իսկ քաղաքի բնակչության մեջ բարձր է կրթվածության մակարդակը։
Քաղաքի բնակչության համար կարևոր խնդիր է ՁԻԱՀ-ը՝ ի թիվս քաղաքի սևամորթ բնակչության նրանց թիվը զգալի բարձրացել է։
Հանցագորխությունը բարձր է նույնիսկ ՀԱՀ-ի չափանիշներով, սակայն վերջին տարիներին քաղաքային իշխանությունները և ոստիկանությունը կարողանում են կանխել այդ երևույթը։
Կաբանիլյաս դե լա Սիեռա
Կաբանիլյաս դե լա Սիեռա (Cabanillas de la Sierra), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Սեռա Հորտե շրջանում։ Բնակչությունը՝ 743 մարդ (ըստ 2010 թվականի)։ Տարածքը՝ 14,07 կմ²։ Քաղաքը պրովինցիայի վարչական շրջանից հեռու է 56 կմ։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Ալեքսանդր Քիլանդ
Ընտանիք
Ծնվել է Նորվեգիայի Ստավանգեր նավահանգստային քաղաքում հարուստ վաճառականի ընտանիքում։ Եղել է Յենս Քիլանդի որդին և Գաբրիել Քիլանդի ծոռը։ Քիլանդի ավագ քույրը նորվեգացի գեղանկարիչ Քիթի Քիլանդն է։
Ծանոթագրություններ
Կատեգորիա:Նորվեգացի գրողներ Կատեգորիա:Նորվեգացի դրամատուրգներ Կատեգորիա:Նորվեգիայի քաղաքական գործիչներ Կատեգորիա:Նորվեգացի արձակագիրներ Կատեգորիա:Նորվեգացի բանաստեղծներ Կատեգորիա:Նորվեգացի լրագրողներ
Անանուն լավային հոսք
Տես նաև
Կատեգորիա:Բնության հուշարձաններ Վայոց ձորի մարզում
Բորգո Սան Դալմացո
Բորգո Սան Դալմացո (Borgo San Dalmazzo), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 12115 մարդ (2008 թվականի տվյալներով)։ Բնակչության խտությունը՝ 551 մարդ/կմ²։ Տարածքը՝ 22 կմ²։ Փոստային ինդեքս՝ 12011։ Հեռախոսային կոդ՝ 0171։
Բնակավայրի հովանավորն է համարվում՝ սուրբ Դալմացիյը (Սան Դալմազզո)։
Ժողովրդագրություն
Բնակչության աճը.
Արտաքին հղումներ
Կատեգորիա:Իտալիայի բնակավայրեր Կատեգորիա:Կունեոյի նահանգ
(7455) Պոդոսեկ
(7455) Պոդոսեկ (Podosek), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,849069 ա. մ., առավելագույնը մոտենում է 2,8057 ա. մ. հեռավորության վրա և հեռանում 2,8924 ա. մ. ։ Արեգակի շուրջ մեկ ամբողջական պտույտ է կատարում 1756,52 երկրային օրվա ընթացքում, իր ուղեծրով շարժվելով միջինում 0,204951 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,4° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովոուսմանովո (այլ կիրառումներ)
Նովոուսմանովո, կարող է վերաբերել՝
Տեյ
Տեյ, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 402 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Բորտա
Բորտա (ბორტა), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 600 մետր բարձրության վրա։ Շրջկենտրոն Կասպից հեռու է 16 կմ։
Նովոուրազաևո (այլ կիրառումներ)
Նովոուրազաևո, կարող է վերաբերել՝
Ալլահդուլի
Ալլահդուլի, գյուղ Արևմտյան Հայաստանում, Էրզրումի վիլայեթի Բայազետի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Նովիկովո (գյուղ, Տյոմկինսկի շրջան)
Նովիկովո (Новиково), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 76 մարդ։
Նովոպոկրովսկի (այլ կիրառումներ)
Նովոպոկրովսկի, կարող է վերաբերել՝
Սմոլենսկ-Մոսկովյան բարձրություն
Սմոլենսկ–Մոսկովյան բարձրություն։ Կազմված է Սմոլենսկի և Մոսկովյան բարձրություններից։ Սմոլենսկի բարձրությունը ձգվում է Օրշա քաղաքից մինչե Վորյա և Սոսկվա գետերի վերին հոսանքները (հիմնականսմ Սմոլենսկի մարզում)։ Բարձրությունը մինչև 314 մետր է։ Կազմված է դոլոմիտներից, կրաքարերից, կավերից, մերգելներնց։ Տիրապետում է բլրամորենային ռելիեֆը։ Ծածկված է լայնատերև և ասեղնատերև անտառներով։ Մոսկովյան բարձրություն, ձգվում է Վորյա և Մոսկվա գետերի վերին հոսան շներից մինչև Կոլռկշա գետի վերին հոսանքը (Մոսկվայի և Վլադիմիրի մարզերում)։ Բարձրությունը մինչև 310 մետր է։ Գերակշռում է էրոզիոն-մորենային ռելիեֆը։ Ծածկված է խառն անտառներով։
Կատեգորիա:Բարձրություններ Կատեգորիա:Բելառուսի աշխարհագրություն Կատեգորիա:Ռուսաստանի աշխարհագրություն
Վարյուշինո (գյուղ, Վեսելինովոյի շրջան)
Վարյուշինո (Варюшине), գյուղ Ուկրաինայի Նիկոլաևի մարզի Վեսելինովոյի շրջանում։ Բնակավայրը նախկինում նաև անվանվել է Ռոզի Լյուկսեմբուրգ։ Հիմնադրվել է 1952 թվականին։
2001 թվականի տվյալներով Վարյուշինո գյուղում բնակվում էր 681 մարդ։ Բնակավայրը զբաղեցնում է 1047 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վեսելինովոյի շրջանի բնակավայրեր Կատեգորիա:Ուկրաինայի գյուղեր Կատեգորիա:1952 թվականին հիմնադրված բնակավայրեր
Չեխովյան հրացան
Էռնեստ Հեմինգուեյը ծաղրել է այս սկզբունքի մեկնաբանությունները անգլիացի ուսուցիչների կողմից։ Նա իր «Պատմվածքի արվեստը» էսսեում երկու կերպարների օրինակ է բերում, որոնք ներկայացվում են, սակայն երբեք այլևս չեն հիշատակվում իր «Հիսուն կտոր» պատմվածքում։ Հեմինգուեյը գնահատում էր ոչ էական դետալները, սակայն խոստովանում էր, որ ընթերցողները անխուսափելիորեն սիմվոլիզմ կարևորություն են տեսնում այդ աննշան դետալներում ։
Ծանոթագրություններ
Կատեգորիա:Գրական տերմինաբանություն Կատեգորիա:19-րդ դարի հայտնություններ Կատեգորիա:Փոխաբերություններ Կատեգորիա:Ֆիլմերի և վիդեոների տերմինաբանություն Կատեգորիա:Դրամատուրգիա Կատեգորիա:Կարծրատիպեր Կատեգորիա:Անտոն Չեխով Կատեգորիա:Չեխովագիտություն
Բրուսնիցա (գյուղ, Կիցմանի շրջան)
2001 թվականի տվյալներով Բրուսնիցա գյուղում բնակվում էր 1 987 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Կիցմանի շրջանի բնակավայրեր Կատեգորիա:Ուկրաինայի գյուղեր
Նովոպոկրովսկոե (այլ կիրառումներ)
Նովոպոկրովսկոե, կարող է վերաբերել՝
Անանուն ծալքավոր ստրուկտուրա
Տես նաև
Կատեգորիա:Բնության հուշարձաններ Արարատի մարզում
Իլ-86-ի ավիավթար Մոսկվայում
Իլ-86-ի ավիավթար Մոսկվայում, ավիավթար, որը տեղի է ունեցել 2002 թվականի հուլիսի 28-ին։ Իլ-86 մարդատար ինքնաթիռը, որը պատկանում էր «Պուլկովո» ավիաընկերությանը, իրականացնում էր չվերթ PLK-9560 համարով հետևյալ երթուղով՝ Սանկտ Պետերբուրգ - Մոսկվա - Սոչի - Մոսկվա - Սանկտ Պետերբուրգ։ Ինքանթիռը վթարի է ենթարկվել Շերեմետևո օդանավակայանից դուրս գալուց մի քանի վայրկյան անց։ Ինքնաթիռում գտնվում էին անձնակազմի 16 անդամները, որոնցից 14-ը վթարի հետևանքով զոհվել են։
Ինքնաթիռ
PLK-9560 չվերթն իրականացնում էր Իլ-86 մարդատար ինքնաթիռը (գրանցման համարը RA-86060)։ Ինքնաթիռն արտադրվել է Վորոնեժի Ինքնաթիռների Արտադրություն Կազմակերպությունում 1983 թվականի հոկտեմբերի 29-ին։ Նույն թվականի նոյեմբերի 23-ին ինքնաթիռը հանձնվում է «Աերոֆլոտ» ավիաընկերությանը։ 1992 թվականին ինքնաթիռը փոխանցվում է «Պուլկովո» ավիաընկերությանը։ Ինքնաթիռը ուներ երկու շարժիչ։ Մինչ վթարի տեղի ունենալը ինքնաթիռը եղել է օդում ավելի քան 18 363 ժամ։
Անձնակազմի անդամներ
Ինքնաթիռում գտնվում էր 10 սպասուհի։
Աղետ
PLK-9560 ինքնաթիռը թռչեց Մոսկվայի օդանավակայանից ժամը 15:25-ին (MSK)։ Ինչպես հայտնում է Շերեմետևո օդանավակայանի գլխավոր դիսպետչերը ինքնաթիռը դուրս է եկել 350 կմ/ժ արագությամբ, և սկսել է բարձրանալ օդ։ Ըստ տարբեր աղբյուրների, ինքնաթիռը ընկել է 200 կամ 600 մետր բարձրությունից, միևնույն ժամանակ ինքնաթիռի շարժիչի հզորությունը գնալով նվազել է։ Ինքնաթիռը ընկել է անտառում, այնուհետև սկսել է այրվել։ 16 անձնակազմի անդամներից միայն երկուսն են փրկվել, Տատյանա Մոիսեվան և Արինա Վինոգրադովնան ։
Համաճարակաբանություն
Համաճարակաբանությունը գիտություն է մարդկանց մեջ վարակիչ հիվանդությունների առաջացման պատճառների և տարածման օբյեկտիվ օրինաչափությունների մասին. մշակում է նաև համաճարակների դեմ պայքարի միջոցառումներ։
Պատմություն
Համաճարակաբանություն գիտության հիմնադիրը համարվում է հին հույն գիտնական Հիպոկրատը։ Մեր օրերին են հասել նրա «Յոթ գիրք համաճարակաբանության մասին», «Օդի, ջրի և տեղանքի մասին» և այլ բազմաթիվ աշխատություններ։
Համաճարակաբանությունը Հայաստանում
Համաճարակաբանության զարգացումը Հայաստանում պայմանավորված է 1923 թվականին տրոպիկական ինստիտուտի (1971 թվականից՝ համաճարակաբանության, վիրուսաբանության և բժշկական մակաբուծաբանության ինստիտուտի), 1927 թվականին՝ Երևանի սանիտարահիգիենային լաբորատորիայի և 1935 թվականին՝ ԵԲԻ-ում, Ա. Ալեքսանյանի նախաձեռնությամբ, համաճարակաբանության և բժշկական մակաբուծաբանության ամբիոնի կազմակերպմամբ։
Սկզբնական շրջանում ինստիտուտում մշակվել են (Ք. Փիրումով, Հ. Ազատյան, Մ. Սալինյան, Ս. Չուբկովա, Կ. Դեղձունյան և ուրիշներ) մալարիայի և մակաբուծական այլ հիվանդությունների դեմ պայքարի միջոցներ։ 1953 թվականին Հայաստանում վերացել է արևադարձային մալարիան, իսկ 1963 թվականին՝ մալարիան ընդհանրապես։ Ուսումնասիրություններ են կատարվել լեյշմանիոզների, մլակային տենդի համաճարակաբանության, կլինիկայի, էկոլոգիայի բնագավառում, մշակվել դրանց դեմ պայքարի և կանխարգելման միջոցներ (Ա. Չուբկովա, Կ. Դեղձունյան, Ռ. Կարապետյան, Շ. Մնացականյան և ուրիշներ)։ Հայտնաբերվել են միաբջիջ մակաբույծների շատ տեսակներ (մտրակավորներ, սպորավորներ և ինֆուզորիաներ), որոշվել է դրանց դերը տեղական ախտաբանության մեջ, ազգաբնակչության վարակվածության աստիճանը, վարակակրության հարցերը։ Ուսումնասիրվել են (Շ. Մաթևոսյան, Հ. Կարապետյան, Ս. Ծատուրյան, Մ. Սարգսյան, Կ. Հովնանյան և ուրիշներ) Entameoba histolytica-ի ուլտրակառուցվածքային յուրահատկությունները։
1959 թվականին Հ. Կարապետյանն ստացել է լամբլիաների աճեցման արհեստական միջավայր, որը համաշխարհային ճանաչում է գտել։ Ճանաչում են ստացել ճիճվային հիվանդությունների լաբորատոր ախտորոշման բնագավառում Ե. Քալանթարյանի աշխատանքները. նա հայտնաբերել է Trichostrongylus axei (1924 թ.) և Trichostrongylus Skrjabini Kalantarian (1932 թ.) մակաբույծները։ Աշխատանքներ են տարվում (Ա. Քեշիշյան, Վ. Դավիդյանց) ճիճվային հիվանդությունների (էխինոկոկոզ, տոքսոկարոզ) իմունաախտորոշման բնագավառում։ Ուսումնասիրվել են (Ա. Ալեքսանյան և աշխատակիցներ) դիֆթերիայի, որովայնային տիֆի, դիզենտերիայի, բծավոր տիֆի, բրուցելոզի, բնական օջախայնություն ունեցող մի շարք հիվանդությունների համաճարակաբանության, պատճառագիտության և կանխարգելման բազմաթիվ հարցեր։ Հատուկ վտանգավոր վարակիչ հիվանդությունների (բնական ծաղիկ, ժանտախտ, խոլերա) դեմ պայքարի և կանխարգելման ուղղությամբ տարածված աշխատանքների շնորհիվ Հայաստանում նշված հիվանդությունները չեն արձանագրվել ավելի քան 60 տարի։
Ուսումնասիրվել են տուլարեմիայի էպիզոտահամաճարակաբանության յուրահատկությունները, տիպավորվել են Հայաստանում նրա բնական օջախները, մշակվել կանխարգելման առավել արդյունավետ միջոցներ (Վ. Զիլֆյան)։ Աշխատանքներ են կատարվել (Վ. Միքայելյան, Վ. Ալեքսանյան, Գ. Ղուկասյան) աղիքային վարակիչ հիվանդությունների կանխարգելման ուղղությամբ։ Ուսումնասիրվել են դիզենտերիայի պատճառագիտության (Ա. Միրզաբեկյան), դիզենտերիայի և դիզենտերիանման հիվանդությունների տարբերակման (Ռ. Մանվելյան), ֆագի օգնությամբ դիզենտերիայի կանխարգելման (Ա. Գալստյան), էշերիխիաների և սալմոնելոզների կոլիցենոգենության (Ս. Մնացականով) հարցերը։ Հետազոտվել են բրուցելոզի աշխարհագրական տարածվածության, հիվանդության նվազման գործում անասնաբուժության և անասնապահության համալիր միջոցառումների համատեղ կիրառման (Ա. Մայրապետյան, Ա. Մնացականյան, Ֆ. Ծատուրյան) հարցերը։
Կատեգորիա:Համաճարակաբանություն Կատեգորիա:Առողջապահական գիտություններ
Հելսինկիի համալսարան
Հելսինկիի համալսարան (Helsingin yliopisto, Helsingfors universitet, Universitas Helsingiensis), Ֆինլանդիայի հնագույն և խոշորագույն համալսարանը։ Համալսարանում սովորում է մոտ 38 հազար ուսանող (այդ թվում՝ 5 500 ասպիրանտ)։
Բոլոնիայի հռչակագրի եվրոպական ստանդարտներին համապատասխան՝ համալսարանը 2005 թվականի օգոստոսի 1-ից առաջարկում է ուսուցում բակալավրի, մագիստրոսի և գիտությունների դոկտորի աստիճանների համար։ Համալսարանը Եվրոպական հետազոտական համալսարանների միության, «Unica»-ի (Եվրոպայի մայրաքաղաքների համալսարաններ) անդամ է։ Համալսարանն ընդգրկված է Եվրոպական համալսարանների Ուտրեխտի ցանցի ասոցիացիայի մեջ։ Համալսանի շրջակայքում կա բուսաբանական այգի ։ 2012 թվականի հունվարից համալսարանին կից բացվել է Ռուսաստանի հետազոտությունների նոր կենտրոն ։ 2017 թվականից համալսարանի կանցլերը Կաարլե Հյամերին է։
Ըստ 2018 թվականի տվյալների՝ Հելսինկիի համալսարանը «Times Higher Education»-ի համալսարանների համաշխարհային վարկանիշում զբաղեցրել է 48-րդ հորիզոնականը ։
Պատմություն
Համալսարանը հիմնադրվել է 1640 թվականին Աբո (Տուրկու) քաղաքում՝ որպես թագավորական ակադեմիա։
1809 թվականին՝ Ռուսական կայսրությանը Ֆինլանդիայի դքսության միանալուց հետո, համալսարանն սկսել է կոչվել Աբոյի կայսերական ակադեմիա։
Ալեքսանդրի կայսերական համալսարան (1828-1917)
1827 թվականին տեղի ունեցած ավերիչ հրդեհից հետո կայսր Նիկոլայ I-ի հրամանով համալսարանը տեղափոխվել է Հելսինգֆորս և ստացել Ալեքսանդրի կայսերական համալսարան (ի պատիվ կայսեր հանգուցյալ եղբոր՝ Ալեքսանդր I-ի) անվանումը։ Համալսարանի գլխավոր շենքը նախագծել է ճարտարապետ Կարլ Լյուդվիգ Էնգելը (1832)։
Հելսինկիի համալսարան (2017-ներկա ժամանակներ)
1944 թվականին համալսարանի շինությունների մի մասը ոչնչացվել է Հելսինկիի խորհրդային ռմբակոծության ժամանակ։
1990 թվականի օգոստոսի 28-ին՝ ԽՍՀՄ պատմության մեջ առաջին անգամ, խորհրդային «Ռելկոմ» գիտական ցանցը Հելսինկիի համալսարանի գիտնականների հետ հեռախոսային մոդեմի կապ է հաստատել, ինչը Ռունետի զարգացման ելակետերից մեկն է։
Համալսարանում կա դոցենտներ Արտո Լուկանենից և Պեկկի Կաուպալայից կազմված խումբ, որն զբաղվում է ԽՍՀՄ-ի և Ռուսաստանի կողմից Ֆինլանդիայի տարածքում հետախուզական գործունեության պատմության ուսումնասիրությամբ ։
1990 թվականին Ֆինլանդիայում համալսարանի հիմնադրման 350-ամյակի առթիվ 150 հազար տպաքանակով թողարկվել է «350 տարեկան Հելսինկիի համալսարան» անվանումով 100 նամականիշ։
2015 թվականի նոյեմբերին համալսարանի դասախոսները որոշում են կայացրել գործադուլ հայտարարել՝ ի նշան կառավարության կողմից ծրագրվող ֆինանսավորման զգալի կրճատման դեմ բողոքի ։
2016 թվականին համալսարանի վարչական բաժնի կառուցվածքը փոփոխությունների է ենթարկվել, կրճատվել է 200-300 աշխատակից ։
2017 թվականին համալսարանն ստացել է իր գոյության պատմության մեջ ամենամեծ դրամական նվիրատվությունը։ Ընդհանուր գրականագիտության և գեղագիտության նախկին պրոֆեսոր Մայա Լեհտոնենը համալսարանին 4 միլիոն եվրո Է կտակել՝ նպատակ ունենալով դրանք օգտագործել ֆրանսերենի, ֆրանսիական գրականության, Ֆրանսիայի պատմության, ֆինն-ֆրանսիական մշակութային հարաբերությունների և ֆիննական գրականության ուսումնասիրությանն աջակցելու համար ։
Ուսուցում
Ներկայումս այստեղ ներկայացված է ավելի քան 30 միջազգային մագիստրոսական ծրագիր։ Ուսուցման տևողությունը երկու տարի է (120 ECTS): Կա նաև դոկտորի աստիճան ստանալու հնարավորություն (PhD): PhD-ի համար դիմելու գործընթացն անհատական է յուրաքանչյուր ֆակուլտետի համար։
Համալսարանն առաջարկում է համաշխարհային մակարդակի ուսումնական միջավայր։ Արտասահմանցի ուսանողները շատ գոհ են լսարանների և լաբորատորիաների հագեցվածությունից, առցանց գրադարաններից, տեխնոլոգիաների և գիտահետազոտական աշխատանքի զարգացումից, ինչպես նաև դասախոսական կազմի աջակցությունից և բարյացակամ մթնոլորտից։
Արտասահմանցի ուսանողների ուսուցումը բոլոր մակարդակներում, բացի բակալավրից, դասավանդվում է անգլերեն։ Բակալավրի ծրագրերը դասավանդվում են ֆիններեն և շվեդերեն։
Հելսինկիի համալսարանում Ֆինլանդիայի, Եվրոպական միության և Եվրոպական տնտեսական գոտու քաղաքացիների համար կրթությունն անվճար է։ Արտասահմանցի ուսանողները (բացառությամբ Շվեյցարիայի քաղաքացիների) 2016 թվականից ի վեր վճարում են իրենց ուսման վարձը ։
Վարկանիշ
2015 թվականին համաշխարհային կարգի համալսարանների հետազոտության կենտրոնը (CWCU) Շանհայի Ցզյաո Տունի համալսարանում Հելսինկիի համալսարանին շնորհել է 67-րդ տեղը (500-ից), ինչը վեց հորիզոնականով ավելի բարձր է, քան 2014 թվականին ։
«Times Higher Education»-ի վարկանիշում.
Բրիտանական հեղինակավոր «Quacquarelli Symonds» (QS) ընկերության վարկանիշում.
Արտաքին հղումներ
Կատեգորիա:Ֆինլանդիայի համալսարաններ Կատեգորիա:Ռուսական կայսրության բարձրագույն ուսումնական հաստատություններ
Գամդլիսծկղարո
Գամդլիսծկղարո (გამდლისწყარო), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 680 մետր բարձրության վրա։ Շրջկենտրոն Կասպից հեռու է 10 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 107 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Սմենա (հանդես)
«Սմենա» (Смена - «Հերթափոխ»), խորհրդային շրջանի գրական-գեղարվեստական, հասարակական-քաղաքական պատկերազարդ երիտասարդական հանդես։ ՀամԼԿԵՄ Կենտկոմի հրատարակություն։ Առաջին անգամ է տեսել 1924 թվականին, Մոսկվայում։
Տպագրել է գրական և հրապարակախոսական ստեղծագործություններ, նյութեր խորհրդային և արտասահմանյան երիտասարդության առօրյայի մասին, երիտասարդ գրողների գործեր։ Ներկայացնում է նմուշներ սովետական բազմազգ գրականությունից։
Կատեգորիա:Ռուսերեն ամսագրեր Կատեգորիա:Ռուսաստանի ամսագրեր
Նովոսաֆարովո (այլ կիրառումներ)
Նովոսաֆարովո, կարող է վերաբերել՝
Անջրպետ (վիպակ)
«Անջրպետ» (Бариерата), բուլղարացի գրող Պավել Վեժինովի վիպակը։ Առաջին անգամ հրատարակվել է 1976 թվականին։ Թարգմանվել է բազմաթիվ լեզուներով, այդ թվում՝ ռուսերեն և հայերեն։ Ռուսերենով առաջին անգամ հրապարակվել է «Արտասահմանյան գրականություն» ամսաթերթում (1978 թվական, 1 հրապարակում) Մայա Տարասովայի թարգմանությամբ։ Առաջաբանը գրել էր Լև Օզերովը ։
ԽՍՀՄ-ի տարիներին հրապարակվել է ավելի քան 500 000 խմբաքանակով։ 1979 թվականին գրքի հիման վրա նկարահավել է համանուն ֆիլմը, որտեղ գլխավոր հերոսներին մարմնավորել են Ինոկենտի Սմոկտունովսկին և Վանյա Ցվետկովան ։
Գոյություն ունեն բազմաթիվ թատերական բեմադրություններ։
Վիպակի համար Պավել Վեժինովը 1976 թվականին արժանացել է Դիմիտրովսկյան մրցանակի ։
1981 թվականին Երևանում, «Սովետական գրող» հրատարակչությունում հրապարակվել է հայերենով։
Սյուժե
Վիպակում պատմվում է Անտոնի Մանև անունով կոմպոզիտորի մասին, ով բաժանվել է կնոջից և կյանքի բարդ շրջան է ապրում։ Մի անգամ գիշերային ռեստորաններից մեկում՝ «Սոֆիա»-ում, Անտոնին հանդիպում է մի տարօրինակ աղջկա՝ Դորոթեային, ով վերջերս ծանր հոգեբանական վնասվածք է ստացել։ Ծանոթությունից հետո Դորոթեան դառնում է հաճելի զրուցակից Անտոնիի համար։ Նրանք ընկերանում են, հետո պարզվում է, որ աղջիկը կարողանում է թռչել։
Ծանոթագրություններ
Կատեգորիա:1976 գրքեր
Ավաջուղ
Ավաջուղ, գյուղ Արևմտյան Հայաստանում, Էրզրումի վիլայեթի Բայազետի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Թեմուր Մուսկանլու
Թեմուր Մուսկանլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Պատմություն
Հետագայում գյուղն ընդգրկվել է Ադրբեջանական ՍՍՀ-ի Զանգելանի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ ։
Բնակչություն
1907 թվականին գյուղն ունեցել է 367, իսկ 1908-ին՝ 490 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Պակո Ալկասեր
Ֆրանցիսկո Ալկասեր Գարսիա (Francisco Alcácer García,, ավելի հայտնի է Պակո Ալկասեր (Paco Alcácer անունով), իսպանացի ֆուտբոլիստ, Բարսելոնայի և Իսպանիայի հավաքականի հարձակվող։
Ակումբային կարիերա
Պակո Ալկասերը, Վալենսիա ֆուտբոլային ակումբի սան է։ Առաջին պաշտոնական խաղն անցկացրել է 2010 թվականի նոյեմբերի 11-ին՝ Իսպանիայի գավաթի շրջանակներում։
Լա լիգայում դեբյուտը տեղի է ունեցել 2012 թվականի հունվարի 14-ին՝ Ռեալ Սոսյեդադի դեմ խաղի ժամանակ. 71-րդ րոպեին փոխարինել է վնասվածք ստացած Սոֆյան Ֆեգուլիին։ Խաղն ավարտվել է Վալենսիայի պարտությամբ։
2012-2013 մրցաշրջանի սկզբում պրակտիկա ձեռք բերելու համար նրան վարձավճարով ուղարկում են Խետաֆե։ Պակոյի դեբյուտը մադրիդյան ակումբում տեղի ունեցավ Դեպորտիվոյի դեմ, երբ նա դուրս եկավ փոխարինման 70-րդ րոպեին։ Հանդիպումն ավարտվեց 1:1 հաշվով։ Իր առաջին գնդակը Լա Լիգայում նա խփեց 2013 թվականի հունվարի 7-ին, որն իր թիմի հաղթական հաշիվը դարձրեց 3:1։
2013-2014 մրցաշրջանում վերադառնալով վարձավճարից՝ Ալկասերը սկսեց խաղալ հարազատ քաղաքում։ Առաջին գնդակը Պակոն խփեց Կուբանի Կրասնոդարին՝ Եվրոպա Լիգայի շրջանակներում։
Ծանոթագրություններ
Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Լա Լիգայի ֆուտբոլիստներ
2013
Մահեր
Կատեգորիա:2013 Կատեգորիա:Տարեթվեր
(7456) Դորեսսունդիրամ
(7456) Դորեսսունդիրամ (Doressoundiram), աստերոիդ աստերոիդների հիմնական գոտում։ Հայտնաբերվել է 1982 թվականի հուլիսի 17-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,623248 ա. մ., առավելագույնը մոտենում է 1,8464 ա. մ. հեռավորության վրա և հեռանում 3,4001 ա. մ. ։ Արեգակի շուրջ մեկ ամբողջական պտույտ է կատարում 1551,88 երկրային օրվա ընթացքում, իր ուղեծրով շարժվելով միջինում 0,231977 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,77° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նուևո Բաստան
Նուևո Բաստան (իսպ․՝ Nuevo Baztan), քաղաք և մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Կուենկա դել Էնարես շրջանում։ Բնակչությունը 6286 մարդ (ըստ 2010 թվականի մարդահամարի)։ Տարածքը 20.2 կմ2։
Արտաքին հղումներ
Կատեգորիա:Մադրիդ ինքնավար համայնքի բնակավայրեր Կատեգորիա:1709 թվականին հիմնադրված բնակավայրեր
Աստերոիդների ցանկ (239201-239300)
Աստերոիդների ցանկ (239101-239200) * Աստերոիդների ցանկ * Աստերոիդների ցանկ (239301-239400)
Վացլավ Հավելի անվան մարդու իրավունքների մրցանակ
Վացլավ Հավելի անվան մարդու իրավունքների մրցանակ - 60․000 եվրո արժողությամբ ամենամյա մրցանակ, որը տրվում է մարդու իրավունքները պաշտպանող հասարակական ակնառու գործիչներին ։ Անվանակարգում ներկայացվում են անհատներ, ոչ կառավարական կազմակերպություններ և մարդու իրավունքների պաշտպանությամբ զբաղվող տարբեր հաստատություններ։ Մինչ օրս մրցանակ ստացած յոթ հաղթողներից հինգը գտնվում էին կալանքի տակ ՝ իրենց իրավապաշտպան գործունեության պատճառով։
Նովի (Գիագինսկայայի շրջան)
Նովի (Новый, ГъэпсыгъакI ), ավան Ռուսաստանի Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։